Priručnik za VAIO Serije SVS13A1/SVS1311/SVS1511

Referenca

# Napomene o korištenju baterije

Prije korištenja baterije pročitajte sljedeće mjere predostrožnosti za pravilno korištenje.

## O bateriji

- Isporučena baterija namijenjena je isključivo za vaše VAIO računalo.

- Iz sigurnosnih razloga koristite samo isporučenu bateriju ili dodatnu bateriju koju je odobrila tvrtka Sony.

- Iz sigurnosnih razloga punjenje baterije može se prekinuti na višim ili nižim temperaturama.

- Dok je VAIO računalo priključeno u strujnu utičnicu s AC adapterom, radi na struju iz utičnice, čak i ako je ugrađena baterija.

- Baterija se ne isporučuje potpuno napunjena.

- Toplina se nakuplja u bateriji dok se koristi ili puni. To je uobičajeno te ne morate brinuti.

- Ne koristite VAIO računalo bez ugrađene baterije jer to može uzrokovati neispravan rad računala.

## O pražnjenju baterije

Nakon punjenja baterija će se postupno isprazniti tijekom vremena, čak i ako se ne koristi. Ako se ne koristi dulje vremena, energija baterije može se iscrpiti. Preporučuje se bateriju prije korištenja napuniti.

## O trajanju baterije

Trajanje baterije ovisi o korištenju i postavkama.

## O trošenju i zamjeni baterije

- Baterije su potrošne. Kapacitet se postupno smanjuje stalnim punjenjem i pražnjenjem. Stoga baterija traje kraće iako je u potpunosti napunjena, a naposljetku joj istekne vijek trajanja.

- Ako se baterija nakon punjenja brzo isprazni ili joj je istekao vijek trajanja, zamijenite je novom.

## Kada baterija ostane bez energije

Ako se baterija isprazni dok vas nema, isključit će se napajanje, a svi nespremljeni podaci bit će izgubljeni.
Ako VAIO računalo radi na energiju baterije, često spremajte podatke.
Povezane teme
Napomene o korištenju izvora napajanja