Priručnik za VAIO Serije SVS13A1/SVS1311/SVS1511

Koncept

# O vrstama sigurnosnog kopiranja

Značajku sustava Windows Sigurnosno kopiranje i vraćanje možete koristiti za izradu sigurnosne kopije vrijednih podataka.
Postoji nekoliko vrsta sigurnosnog kopiranja koje mogu zadovoljiti vaše potrebe, kako je opisano u nastavku.

### Sigurnosno kopiranje datoteka

Možete odabrati i izraditi sigurnosnu kopiju mapa i datoteka pohranjenih u VAIO računalu na DVD ili vanjski tvrdi disk. Pojedinosti o sigurnosnom kopiranju pogledajte u programu Pomoć i podrška u sustavu Windows.

### Sigurnosno kopiranje slika sustava

Možete izraditi sigurnosnu kopiju cijelog sustava VAIO računala. Ako ugrađeni uređaj za pohranu ikada prestane raditi, sliku sustava možete koristiti za vraćanje računala u stanje kakvo je bilo u trenutku sigurnosnog kopiranja.
Za izradu slike sustava potreban je tvrdi disk formatiran u format NTFS. Možete izraditi sigurnosnu kopiju slike sustava na optičke diskove, kao što su Blu-ray disk ili DVD disk.
Pojedinosti o izradi slike sustava pogledajte u programu Pomoć i podrška u sustavu Windows.

### Točka vraćanja

Nakon instalacije softvera ili promjene Windows postavki u VAIO računalu mogu se pojaviti problemi (npr. sporo reagira, softvera se ne može pokrenuti, itd.).
Možete izraditi točku vraćanja prije instalacije ili promjene postavki kako biste mogli vratiti sustav u ranije doba ako se jave problemi. Pojedinosti o točki vraćanja pogledajte u odjeljku Izrada točke vraćanja. [Pojedinosti]
Napomena

- Nećemo vratiti niti pružiti naknadu za izgubljene ili oštećene podatke ni u kojem slučaju, uključujući kvar VAIO računala.

- Medije za oporavak izradite odmah nakon kupnje VAIO računala. U slučaju da zbog kvara računala ne možete izraditi sigurnosnu kopiju podataka pomoću alata u sustavu Windows, za izradu sigurnosne kopije možete koristiti alat za sigurnosno kopiranje koji se nalazi na medijima za oporavak.
  Informacije o izradi medija za oporavak potražite u odjeljku Izrada medija za oporavak. [Pojedinosti]

Savjet

- Ako VAIO računalo nije opremljeno diskovnim pogonom, prije sigurnosnog kopiranja morate priključiti vanjski uređaj, kao što je vanjski tvrdi disk ili DVD pogon, na računalo ili morate promijeniti veličinu particije C: diska i izraditi drugu particiju. [Pojedinosti]

Povezane teme
O sigurnosnom kopiranju
Izrada sigurnosne kopije podataka kada se Windows ne može pokrenuti
Vraćanje podataka programom VAIO Data Restore Tool
Izrada točke vraćanja
Vraćanje datoteka sustava korištenjem točke vraćanja ako se sustav Windows ne može pokrenuti