Priručnik za VAIO Serije SVS13A1/SVS1311/SVS1511

Referenca

# Napomene o korištenju „Memory Stick“ medija

Prije uporabe „Memory Stick“ medija pročitajte sljedeće mjere predostrožnosti za ispravan rad.

- „Memory Stick“ medije čuvajte izvan dohvata djece. Postoji opasnost od gutanja.

- Priključke „Memory Stick“ medija ne dirajte prstima ili metalnim predmetima.

- „Memory Stick“ sadrži osjetljive elektroničke dijelove. Nemojte je udarati, savijati ili ispustiti.

- Ne rastavljajte i ne preinačujte „Memory Stick“ medij.

- Nemojte smočiti „Memory Stick“ medij

- Ne upotrebljavajte je i ne pohranjujte na mjestima koja su izložena:

- visokim temperaturama, kao što je automobil parkiran na suncu

- izravnoj sunčevoj svjetlosti

- velikoj vlažnosti ili korozivnim tvarima

- velikoj količini prašine

- Koristite „Memory Stick“ i adaptere koji su usklađeni sa standardima koje podržava VAIO računalo. Nekompatibilne kartice i adapteri mogu se zaglaviti u utoru uzrokujući oštećenje računala.

- Podatke ne možete zapisivati na „Memory Stick“ medij koji je zaštićen od pisanja.

- Preporučuje se izrada sigurnosne kopije važnih podataka.

- Pohranjeni se podaci mogu izgubiti ili oštetiti ako:

- izvadite „Memory Stick“ ili isključite VAIO računalo dok žaruljica pokazivača pristupa medijima gori.

- koristite „Memory Stick“ medije na mjestu sa statičkim elektricitetom ili električnim šumom što ga može oštetiti.

- „Memory Stick“ medije nosite u kućištu kako biste izbjegli statički elektricitet.

- Ako „Memory Stick“ medij koritite u uređaju koji nije računalo, kao što je digitalni fotoaparat ili prijenosni audiouređaj, formatirajte (inicijalizirajte) ga u tom uređaju.
  Neki uređaji ne podržavaju datotečni format računala i prikazuju poruku koja preporučuje formatiranje „Memory Stick“ medija. U tom slučaju najprije kopirajte podatke s „Memory Stick“ medija u VAIO računalo, a zatim „Memory Stick“ formatirajte u uređaju. Svi će se podaci na „Memory Stick“ mediju prilikom formatiranja izbrisati.
  Više informacija potražite u priručniku isporučenom uz uređaj.

- Ne umećite strane predmete u utor za „Memory Stick“.

- Utor za „Memory Stick“ može se koristiti za čitanje/pisanje samo podržanih „Memory Stick“ medija i ne može se koristiti u druge svrhe.

## Napomene o korištenju „Memory Stick Duo“ medija

Kada koristite „Memory Stick Duo“ medij, nemojte koristiti olovku s oštrim vrhom za pisanje na naljepnicu na „Memory Stick Duo“ mediju. Pritisak na medij može oštetiti unutarnje dijelove.

## Napomene o korištenju „Memory Stick Micro“ medija

- Prije korištenja „Memory Stick Micro“ („M2“) medija, najprije ga umetnite u adapter „M2“ Duo. Ako medij umetnete izravno u utor za „Memory Stick Duo“ bez adaptera, možda ga nećete moći izvaditi iz utora.

- Čuvajte adaptere za „Memory Stick Micro“ i „M2“ Duo izvan dosega djece. Mogu naškoditi ako se progutaju.

Povezane teme
O „Memory Stick“ mediju
Kompatibilni „Memory Stick“
Umetanje/vađenje „Memory Stick“ medija
Formatiranje „Memory Stick“ medija