Priručnik za VAIO Serije SVS13A1/SVS1311/SVS1511

Često postavljana pitanja

#### Što učiniti ako se žaruljica pokazivača napajanja upali zeleno kada pritisnem gumb za uključivanje, ali zaslon ostane prazan?

- Provjerite jesu li svjetlina i kontrast postavljeni na ispravne vrijednosti.

- Odabrali ste vanjski zaslon kao izlaz prikaza.
  Nekoliko puta pritisnite tipke Fn+F7 kako biste odabrali željeni izlaz prikaza, a zatim pritisnite tipku Enter.

- Ako upotrebljavate vanjski zaslon, provjerite je li priključen u strujnu utičnicu te je li uključen. Provjerite jesu li svjetlina i kontrast postavljeni na ispravne vrijednosti.
  Informacije o promjeni postavki potražite u priručniku isporučenom uz zaslon.

- Nekoliko puta pritisnite tipke Alt+F4 kako biste zatvorili prozor programa.
  Možda se dogodila pogreška programa.

- Ako malo pričekate i zaslon računala ostane prazan, ponovo pokrenite VAIO računalo postupcima u nastavku navedenim redoslijedom. Imajte na umu da izvršavanje tih postupaka može oštetiti podatke s kojima radite.

- Odspojite sve vanjske uređaje, kao što je pisač ili USB uređaj i prekinite vezu VAIO računala i mreže, ako je uspostavljena.

- Gumb (uklj./isklj.) držite pritisnut više od četiri sekunde i provjerite je li se žaruljica pokazivača napajanja ugasila. Zatim ponovo pokrenite VAIO računalo.

- Ako se problem i dalje javlja, gumb (uklj./isklj.) držite pritisnut više od četiri sekunde i provjerite je li se žaruljica pokazivača napajanja ugasila. Odspojite sve priključene kabele iz VAIO računala, kao što je AC adapter, izvadite bateriju i pričekajte pet minuta. Zatim priključite sve kabele i vanjske uređaje, vratite bateriju na mjesto i uključite računalo.

- Ako dodatni memorijski modul nije ispravno ugrađen, VAIO računalo se možda neće uključiti.
  Korištenje memorijskih modula koje Sony nije odobrio ili neispravna ugradnja memorijskih modula može onemogućiti pokretanje računala i uzrokovati nestabilnost.
  U tom slučaju ponovo ugradite memorijski modul.
  Ako koristite memorijske module koji nisu marke Sony, obratite se prodavaču ili proizvođaču memorijskog modula.

- Ako VAIO računalo donesete izravno s hladnog na toplo mjesto ili ga koristite na vlažnom mjestu, vlaga se može kondenzirati unutar računala.
  U tom slučaju ne uključujte računalo najmanje jedan sat.
  Nemojte koristiti računalo na vlažnim mjestima (s relativnom vlažnošću većom od 80%), jer to može uzrokovati neispravan rad računala.