Priručnik za VAIO Serije SVS13A1/SVS1311/SVS1511

Često postavljana pitanja

#### Što učiniti ako se VAIO računalo ne uključuje (žaruljica pokazivača napajanja ne gori zeleno)?

- Provjerite jesu li svi kabeli čvrsto priključeni u uređaje, kao što su VAIO računalo i AC adapter, adapter i kabel za napajanje te kabel za napajanje i strujna utičnica. [Pojedinosti]

- Ako ste kabel za napajanje VAIO računala priključili na produžni kabel s prekidačem, provjerite je li produžni kabel uključen te je li čvrsto priključen u strujnu utičnicu.

- Ako VAIO računalo niste isključili uobičajenim načinom, možda je nadzornik napajanja onemogućen zbog programske pogreške.
  Odspojite sve kabele i vanjske uređaje, kao što su kabel za napajanje i USB uređaj, izvadite bateriju i pričekajte pet minuta. Zatim ih vratite na svoja mjesta i ponovo uključite računalo.

- Prije prve uporabe VAIO računala, računalo morate priključiti na izvor napajanja putem Ac adaptera.

- Provjerite upotrebljavate li priloženi strujni prilagodnik tvrtke Sony.
  Radi sigurnosti upotrebljavajte samo punjive baterijske uloške i AC adaptere tvrtke Sony koje Sony isporučuje za vaše VAIO računalo.

- Može doći do pogreške baterije.
  Pritisnite i držite gumb za bateriju na donjoj strani VAIO računala za oko tri sekunde s tankim, ravnim predmetom (poput spajalice za papir). [Pojedinosti]

- Provjerite je li baterija ispravno ugrađena.

- Baterija je možda ostala bez energije.

- Provjerite je li VAIO računalo u stanju hibernacije pritiskom na gumb (uklj./isklj.) na računalu.
  Ako gumb (uklj./isklj.) držite pritisnutim dulje od četiri sekunde, računalo će se automatski isključiti.

- Ako VAIO računalo donesete izravno s hladnog na toplo mjesto ili ga koristite na vlažnom mjestu, vlaga se može kondenzirati unutar računala.
  U tom slučaju ne uključujte računalo najmanje jedan sat.
  Nemojte koristiti računalo na vlažnim mjestima (s relativnom vlažnošću većom od 80%), jer to može uzrokovati neispravan rad računala.