Priručnik za VAIO Serije SVS13A1/SVS1311/SVS1511

Zadatak

# Ugradnja/uklanjanje baterije

Ugradite bateriju u odjeljak za bateriju s donje strane VAIO računala.
Obvezno ugradite bateriju prije korištenja računala.
Ne koristite računalo bez ugrađene baterije jer to može dovesti do nepravilnog rada računala.

## Za ugradnju baterije

1. Isključite VAIO računalo, odspojite kabel za napajanje i sve ostale kabele i zatvorite poklopac LCD zaslona.

1. Okrenite VAIO računalo naopako i uklonite donji pokrov.

Odvijte dva vijka (1) s križnim odvijačem, potom pomaknite pokrov u smjeru strelice (2).
Napomena

- Koristite odvijač koji odgovara veličini vijaka (poput preciznog odvijača).

- Nemojte uklanjati ili olabavljivati vijke koji nisu navedeni da budu uklonjeni, jer to može dovesti do kvara VAIO računala.

- Pazite da ne ispustite uklonjene vijke kroz otvore u i oko odjeljka baterije u VAIO računalo.

- Pazite da ne dodirujete žice i projekcije u i oko odjeljka baterije.

1. Umetnite bateriju u odjeljak baterije u smjeru strelice.

1. Gurnite bateriju prema dolje u odjeljak baterije.

Baterija nasjeda na mjesto u odjeljku baterije.

1. Vratite donji pokrov.

Gurnite pokrov u smjeru strelice (1) tako da se svi jezičci učvrste na mjestu, potom vratite i pritegnite dva vijka (2).

## Za uklanjanje baterije

1. Isključite VAIO računalo, odspojite kabel za napajanje i sve ostale kabele i zatvorite poklopac LCD zaslona.

1. Slijedite 2. korak u Za ugradnju baterije.

1. Uklonite bateriju.

Gurnite jezičak na odjeljku baterije u smjeru strelice (1) i držeći jezičak, podignite bateriju u smjeru strelice (2).
Izvucite bateriju dalje od odjeljka baterije u smjeru strelice (3).
Savjet

- Ako VAIO računalo ne prepoznaje bateriju, pritisnite i držite gumb za isključivanje baterije na donjoj strani računala za oko tri sekunde s tankim, ravnim predmetom (poput spajalice za papir). Ako ovo ne riješi problem, uklonite bateriju i ponovno je ugradite.
  Ako je na računalo priključena dodatna baterija (nije isporučeno) uklonite dodatnu bateriju. Ako ovo ne riješi problem, pritisnite i držite gumb za isključivanje baterije za oko tri sekunde. Ako i dalje dolazi do problema, uklonite bateriju i ponovno je ugradite.

Napomena

- Ako bateriju uklonite dok je VAIO računalo uključeno ili u stanju mirovanja i nije priključeno na izvor napajanja, izgubit ćete sve nespremljene podatke.
  Prije uklanjanja baterije isključite računalo.

Povezane teme
Punjenje baterije
Napomene o korištenju baterije
Isključivanje VAIO računala