Priručnik za VAIO Serije SVS13A1/SVS1311/SVS1511

Referenca

# Napomene o korištenju funkcije BLUETOOTH(R)
<modeli opremljeni BLUETOOTH tehnologijom>

Prije korištenja funkcije BLUETOOTH pročitajte sljedeće mjere predostrožnosti za ispravan rad.

- U nekim državama ili regijama korištenje funkcije BLUETOOTH može biti zabranjeno lokalnim propisima.

- Funkcija BLUETOOTH s nekim uređajima možda neće raditi, ovisno o proizvođaču ili verziji softvera proizvođača. Prije kupnje provjerite zahtjeve na sustav BLUETOOTH uređaja.
  Više informacija o BLUETOOTH uređajima potražite na web-mjestu VAIO Support.
  Prije uspostavljanja veze s drugim uređajem, neki BLUETOOTH uređaji zahtijevaju provjeru autentičnosti (uparivanje). Izvršite provjeru autentičnosti prije povezivanja s tim uređajima.

- BLUETOOTH uređaji rade u pojasu 2,4 GHz koji koriste razni uređaji. BLUETOOTH uređaji koriste tehnologiju za smanjenje radiosmetnji koje dolaze od drugih uređaja u istom pojasu. Međutim, radiosmetnje ipak mogu uzrokovati nižu brzinu komunikacije, smanjenje dosega komunikacije te u nekim slučajevima onemogućiti komunikaciju.

- Brzina i doseg komunikacije ovise o sljedećim uvjetima:

- udaljenost između uređaja koji komuniciraju

- postojanje prepreka između uređaja

- okolina u koju spadaju zidovi i materijali od kojih su zidovi izrađeni

- konfiguracija uređaja

- softver koji se koristi

- stanje okoline koje može utjecati na radiosignale
  Komunikacija se u ovisnosti o stanju okoline može prekinuti.

- Ako je vaše VAIO računalo usklađeno s BLUETOOTH tehnologijom velike brzine i namjeravate ga koristiti za brzu komunikaciju, u računalu omogućite funkciju bežične mreže i funkciju BLUETOOTH.

- Velike se datoteke tijekom neprekidnog prijenosa mogu oštetiti zbog ograničenja BLUETOOTH standarda i elektromagnetskih smetnji u okolini.

- Povezivanje više BLUETOOTH uređaja i VAIO računala može uzrokovati zagušenje kanala što za posljedicu ima nisku brzinu rada uređaja. To je uobičajeno za BLUETOOTH tehnologiju i ne predstavlja kvar.

- Slika i zvuk možda neće biti usklađeni ako videozapise reproducirate na VAIO računalu sa izlazom zvuka na povezanom BLUETOOTH uređaju. To se često događa s BLUETOOTH tehnologijom i ne predstavlja kvar.

- Svi BLUETOOTH uređaji moraju imati certifikat dobiven postupkom koji je propisala grupa Bluetooth SIG kako bi potvrdili da su usklađeni s BLUETOOTH standardom.
  Čak i ako su BLUETOOTH uređaji usklađeni s BLUETOOTH standardom, brzina rada, specifikacije i postupci za pojedini uređaj mogu se razlikovati. Razmjena podataka možda neće biti dostupna u svim okolnostima.

- Ne jamči se kompatibilnost svih BLUETOOTH uređaja s VAIO računalom.

- Ako morate hitno onemogućiti funkciju BLUETOOTH, isključite VAIO računalo.

Povezane teme
O funkciji BLUETOOTH(R)<modeli opremljeni BLUETOOTH tehnologijom>
Komuniciranje s drugim BLUETOOTH(R) uređajem, kao što je miš<modeli opremljeni BLUETOOTH tehnologijom>
Prekid BLUETOOTH(R) komunikacija<kod modela opremljenih s BLUETOOTH tehnologijom>
O sigurnosti BLUETOOTH(R)<kod modela opremljenih s BLUETOOTH tehnologijom>
Napomene o korištenju funkcije bežične mreže