Priručnik za VAIO Serije SVS13A1/SVS1311/SVS1511

Referenca

# Napomene o dodavanju i uklanjanju memorijskih modula

Prije dodavanja ili uklanjanja memorijskih modula pažljivo pročitajte sljedeće mjere predostrožnosti.

- VAIO računalo i memorijski moduli koriste komponente visoke preciznosti i tehnologiju elektroničkih priključnica. Kako ne biste izgubili jamstvo tijekom jamstvenog razdoblja, preporučujemo sljedeće:

- Za ugradnju memorijskog modula obratite se prodavaču.

- Ako nemate potrebna znanja za nadogradnju računala, ne ugrađujte sami memorijski modul.

- Ne dodirujte priključnice i ne otvarajte poklopac odjeljka za memorijski modul.

- Za pomoć se obratite ovlaštenom centru za servis/podršku tvrtke Sony. Najbliži centar ili zastupnika pronađite na web-mjestu za mrežnu podršku. [Pojedinosti]

- Ako sami dodajete ili uklanjate memorijske module, lomljenje utora ili modula ili pogrešno spajanje mogu uzrokovati kvar VAIO računala i stoga može prestati raditi. U tom će se slučaju popravak naplatiti.

- Pazite da ne povrijedite ruke ili prste na oštrim rubovima memorijskog modula, unutarnjim komponentama ili elektroničkim sklopovima VAIO računala.

- Pazite da prstima ne dodirujete unutarnje kabele VAIO računala jer se neki kabeli mogu olabaviti ili odspojiti.

- Ako se VAIO računalo uključi dok su tekućina, npr. voda, ili neki drugi strani predmeti u unutrašnjosti, može doći do požara. Prije uključivanja VAIO računala provjerite jeste li uklonili sve strane predmete i jeste li vratili poklopac odjeljka za memorijski modul.

- Sony ne jamči ispravan rad memorijskih modula treće strane u VAIO računalu. Za više informacija o memorijskim modulima treće strane obratite se prodavaču.

- Prije dodavanja ili uklanjanja memorijskih modula provjerite jeste li isključili VAIO računalo i vanjske uređaje te odspojite sve vanjske uređaje i priključene kabele. Nepoštivanje ove upute može dovesti do oštećenja memorijskog modula, VAIO računala ili vanjskog uređaja.

- Slijedite sljedeće upute kako biste spriječili elektrostatičko pražnjenje u memorijski modul:

- Ne radite na mjestima koja lako stvaraju statički elektricitet, kao što je tepih.

- Prije dodavanja ili uklanjanja memorijskog modula dodirnite metalni predmet izvan VAIO računala kako biste uklonili statički elektricitet. Ne dodirujte metalne dijelove u računalu.

- Pakiranje s memorijskim modulom otvorite tek kad ste spremni za njegovu ugradnju. Pakiranje štiti modul od elektrostatičkog pražnjenja (ESD). Modul pokrijte antistatičkom vrećicom ili listom aluminijske folije kako biste ga zaštitili.

- Kada držite modul, ne dodirujte čipove ili električke spojeve modula.

- Memorijski modul ne umećite u utor u pogrešnom smjeru. Tako možete oštetiti modul ili utor, ili uzrokovati požar elektroničkog sklopa.

- Koristite odvijač koji veličinom odgovara vijku (npr. mali odvijač).

- Ne uklanjajte i ne odvijajte vijke za koje nije navedeno da ih treba ukloniti.

Povezane teme
Dodavanje i uklanjanje memorijskih modula
Pregled podataka o sustavu