Priručnik za VAIO Serije SVS13A1/SVS1311/SVS1511

# Dobro došli

Čestitamo na kupnji VAIO(R) računala.
Ovaj Korisnički priručnik – uvodna inačica pruža Vam ograničene informacije o VAIO računalu. Za ažuriranje ove datoteke na cjelovitu inačicu Korisnički priručnik, pogledajte Ažuriranje korisničkog priručnika na najnoviju inačicu [Pojedinosti] za više informacija.

Ažuriranje korisničkog priručnika na najnoviju inačicu

Povezivanje na Internet

Ažuriranje VAIO računala

Rješavanje problema u VAIO računalu programom VAIO Care

Pronalaženje informacija za podršku

Zaštitni znaci

^ Idi na vrh

# Ažuriranje korisničkog priručnika na najnoviju inačicu

Ažuriranjem ovog Korisnički priručnik – uvodna inačica putem Interneta dobit ćete cjelovitu inačicu Korisničkog priručnika s podrobnim informacijama o VAIO računalu.
Kada se ažuriranje Korisnički priručnik na cjelovitu inačicu dovrši, možete mu pristupiti i kad niste povezani na Internet.
U cjelovitoj inačici Korisnički priručnik možete vidjeti informacije o sljedećem:

- opis dijelova

- značajke i upute za rad

- mjere predostrožnosti

- informacije za rješavanje problema

U nastavku je primjer snimke zaslona na engleskom jeziku.
* Izgled i sadržaj zaslona podložni su izmjenama.

## Za dobivanje cjelovite inačice Korisničkog priručnika

1. Povežite VAIO računalo na Internet. [Pojedinosti]

1. Zatvorite ovaj prozor i kliknite na (Start), Svi programi, a zatim ponovo na VAIO Manual.

1. Pojavit će se prozor s upitom za ažuriranje priručnika. Slijedite upute na zaslonu.

Ova će se datoteka automatski ažurirati na cjelovitu inačicu Korisnički priručnik.
Ako se prozor s upitom za ažuriranje Korisnički priručnik ne pojavi, provjerite je li VAIO računalo povezano na Internet pa ponovite gornje korake.
Ako se prozor za ažuriranje i dalje ne pojavljuje, pokrenite VAIO Update kako biste ručno pronašli i preuzeli Korisnički priručnik. U odjeljku Ažuriranje VAIO računala [Pojedinosti] potražite više informacija o programu VAIO Update.
Savjet

- Dovršetak ažuriranja može potrajati.

## Za pregled datoteka pomoći za sustav Windows i rad softvera

Ako imate problema u radu s VAIO računalom, pomoć potražite u programu Pomoć i podrška u sustavu Windows ili u datotekama pomoći u vašim aplikacijama.
Za pristup programu Pomoć i podrška u sustavu Windows kliknite na (Start) i potom Pomoć i podrška.
^ Idi na vrh

# Povezivanje na Internet

Prije ažuriranja Korisnički priručnik na cjelovitu inačicu, VAIO računalo morate povezati na Internet.

## Prije povezivanja na Internet

Želite li se povezati na Internet, najprije morate s davateljem internetskih usluga (ISP-om) sklopiti ugovor i postaviti uređaje potrebne za povezivanje VAIO računala na Internet.
ISP može ponuditi sljedeće vrste usluga povezivanja na Internet:

- optika do doma (FTTH)

- digitalna pretplatnička linija (DSL)

- kabelski modem

- satelit

- povezivanje telefonskom linijom

Više informacija o uređajima potrebnim za pristup Internetu i načinu povezivanja VAIO računala na Internet zatražite od davatelja internetskih usluga (ISP-a).
U nastavku je prikazan primjer jednog načina povezivanja na Internet.

1. Internet

1. Modem

1. Usmjernik/pristupna točka

1. LAN kabel (nije isporučen) ili bežični LAN

## Za korištenje mreže (LAN)

VAIO računalo možete povezati na mrežu LAN kabelom. Jedan kraj mrežnog kabela priključite u mrežnu utičnicu na računalu, a drugi kraj na mrežu. O postavkama i uređajima potrebnim za pristup LAN mreži upitajte administratora mreže.
Napomena

- Povezivanje, način postavljanja ili potrebni uređaji ovise o mrežnoj okolini.

## Za korištenje bežične LAN mreže (Wi-Fi)

Najprije morate uspostaviti bežičnu LAN vezu između VAIO računala i pristupne točke (nije isporučena). Za više informacija pogledajte Pomoć i podrška u sustavu Windows.

## Za pokretanje bežične LAN veze programom VAIO Easy Connect

Bežičnu LAN vezu možete jednostavno postaviti ako slijedite upute u programu VAIO Easy Connect. VAIO Easy Connect pruža pomoć osobito kod prvog postavljanja bežične internetske veze kod kuće ili kada se povezujete na javnu bežičnu mrežu (Wi-Fi hotspot).

1. Kliknite na (Start), Svi programi, VAIO Easy Connect, a zatim na Easy Internet Connection Setup.

1. Slijedite upute na zaslonu računala za postavljanje bežične LAN veze.

^ Idi na vrh

# Ažuriranje VAIO računala

Kako biste poboljšali njegovu učinkovitost, sigurnost i funkcionalnost, VAIO računalo ažurirajte sljedećim softverskim aplikacijama.
Napomena

- VAIO računalo mora biti povezano na Internet radi preuzimanja ažuriranja.

## Za korištenje programa Windows Update

Windows Update pruža stabilnost VAIO računalu.

1. Kliknite na (Start), Svi programi, a zatim na Windows Update.

1. Slijedite upute na zaslonu računala.

## Za korištenje programa VAIO Update

VAIO Update automatski obavještava o novim ažuriranjima dostupnim na Internetu, a zatim ih preuzima i instalira u VAIO računalo.

1. Kliknite na (Start), Svi programi, a zatim na VAIO Care.

1. Kada se VAIO Care pokrene, kliknite na VAIO Software i potom na VAIO Update.

1. Slijedite upute na zaslonu računala.

## Za ažuriranje antivirusnog programa

VAIO računalo možete zaštiti od prijetnji sigurnosti tako što ćete programe za sigurnost na Internetu održavati ažurnima. Ažuriranja možete preuzeti i instalirati s web-mjesta proizvođača.

1. Kliknite na (Start), Svi programi, a zatim odaberite antivirusni softver.

1. Za dovršetak ažuriranja slijedite upute na zaslonu.

^ Idi na vrh

# Rješavanje problema u VAIO računalu programom VAIO Care

Programom VAIO Care možete redovito provoditi provjere učinkovitosti i prilagođavati sustav VAIO računala za optimalan rad. Pokrenite VAIO Care kad god se pojavi problem.
VAIO Care pruža odgovarajuće mjere i informativnu podršku za rješavanje problema.

## Za pokretanje programa VAIO Care

Pritisnite gumb ASSIST dok je VAIO računalo uključeno.
U nastavku je primjer snimke zaslona na engleskom jeziku.
* Izgled i sadržaj zaslona podložni su izmjenama.
Savjet

- Umjesto toga kliknite na (Start), Svi programi i potom na VAIO Care za pokretanje VAIO Care.

- Za više informacija pogledajte datoteku pomoći koja je isporučena s VAIO Care.

- Pritiskom gumba ASSIST dok je VAIO računalo isključeno, pokrenut će se VAIO Care Rescue. VAIO Care Rescue možete koristiti za oporavak računala u slučaju nužde, primjerice, ako se ne može pokrenuti sustav Windows.

^ Idi na vrh

# Pronalaženje informacija za podršku

Web-mjesto za mrežnu podršku tvrtke Sony pruža brzi pristup informacijama o uobičajenim problemima. Možete pronaći informacije za podršku poput URL web-mjesta za podršku u Contact & Support na VAIO Care ili isporučenom Vodič za brzi početak.
^ Idi na vrh

# Zaštitni znaci

- SONY i logotip SONY registrirani su zaštitni znaci tvrtke Sony Corporation.

- VAIO, logotip VAIO i drugi nazivi proizvoda ili usluga tvrtke Sony zaštitni su znaci ili registrirani zaštitni znaci tvrtke Sony Corporation ili njenih podružnica.

- Windows i logotip Windows registrirani su zaštitni znaci ili zaštitni znaci tvrtke Microsoft Corporation u Sjedinjenim Američkim Državama i/ili ostalim zemljama.

- Svi drugi nazivi sustava, proizvoda ili usluga zaštitni su znaci njihovih vlasnika.

- Oznake zaštitnih znakova TM ili (R) u priručniku nisu navedene.

^ Idi na vrh
Copyright 2012 Sony Corporation