Priručnik za VAIO Serije SVS13A1/SVS1311/SVS1511

Često postavljana pitanja

#### Što učiniti ako se VAIO računalo ne može povezati s pristupnom točkom (ili Internetom)?

- Pogledajte odjeljak Što učiniti ako se ne može koristiti funkcija bežične LAN veze?. [Pojedinosti]

- Provjerite je li uključeno napajanje pristupne točke.

- Provjerite postavke pristupne točke.
  U sljedećim slučajevima VAIO računalo se neće moći povezati s pristupnom točkom ili veza može biti nestabilna.

- Ako je pristupna točka postavljena na odbijanje komunikacije s uređajem čiji je SSID postavljen na „ANY“, a SSID VAIO računala ili pristupne točke postavljen je na „ANY“.

- Kada je pristupna točka u skrivenom načinu rada.
  Više informacija potražite u priručniku isporučenom uz pristupnu točku ili se obratite davatelju usluga bežične mreže.

- Provjerite jesu li VAIO računalo i pristupna točka međusobno povezani. [Pojedinosti]

- Na povezivanje utječu udaljenost, prepreke, konfiguracija uređaja, jačina radiovalova i smetnje, materijal u zidovima, pokrenuti softver, itd.
  Premjestite VAIO računalo dalje od prepreka ili bliže pristupnoj točki koju koristite.

- Provjerite je li pristupna točka prikazana u prozoru Trenutno ste povezani s.
  Kliknite na (Start), Upravljačka ploča, Mreža i internet, Centar za mreže i zajedničko korištenje i Povezivanje s mrežom, a zatim provjerite je li pristupna točka prikazana u prozoru Trenutno ste povezani s.

- Provjerite je li sigurnosni ključ ispravan.
  Sigurnosni ključ iz sigurnosnih se razloga prikazuje kao „•“. Ponovo ga upišite. [Pojedinosti]

- Provjerite odgovaraju li postavke bežične mreže VAIO računala postavkama pristupne točke. [Pojedinosti]

- Provjerite je li VAIO računalo ispravno konfigurirano za pristup Internetu.
  Ako antivirusni program ili vatrozid sustava Windows stavlja ograničenja na pristup Internetu, možda se VAIO računalo ne može povezati na Internet. Provjerite postavke.

- Provjerite je li za Postavke bežičnog prilagodnika odabrano Maksimalne performanse u prozoru Mogućnosti upravljanja energijom.
  Kliknite na (Start), Upravljačka ploča, Sustav i sigurnost i Mogućnosti upravljanja energijom. Kliknite na Promjena postavki plana za trenutni plan uštede energije pa Promjena dodatnih postavki napajanja. Odaberite karticu Dodatne postavke i dvaput kliknite na Postavke bežičnog prilagodnika i Rad s uštedom energije, a zatim odaberite Maksimalne performanse.