Priručnik za VAIO Serije SVS13A1/SVS1311/SVS1511

Zadatak

# Promjena postavki funkcije Rapid Wake (stanje mirovanja)

Možete promijeniti postavke funkcije Rapid Wake u programu VAIO Control Center.
Prema zadanim je postavkama funkcija Rapid Wake omogućena. Pomoću ove funkcije VAIO računalo možete držati u stanju mirovanja bez opasnosti od gubitka podataka jer računalo ulazi u stanje mirovanja nakon što se podaci na kojima radite spreme na ugrađeni uređaj za pohranu.
U modelima koji podržavaju Rapid Wake + Eco možete sačuvati više energije u bateriji smanjenjem potrošnje kada je računalo u stanju mirovanja.

1. Kliknite na (Start), Svi programi, a zatim na VAIO Control Center.

1. Kliknite na Power Management pa Rapid Wake.

Kliknite za uključivanje ili isključivanje potvrdnog okvira za Rapid Wake.
Označite potvrdni okvir kako biste omogućili funkciju Rapid Wake ili poništite potvrdni okvir kako biste je onemogućili.
Napomena

- Ako je Rapid Wake onemogućen, podaci s kojima radite ne spremaju se na ugrađeni uređaj za pohranu pri prelasku računala u stanje mirovanja. Dakle, ako se računalo isključi dok je u stanju mirovanja, primjerice, nestane energije u bateriji ili se računalo isključi iz struje, podaci s kojima radite bit će izgubljeni i ne mogu se vratiti. Uvijek spremajte podatke prije nego računalo prijeđe u stanje mirovanja kako biste izbjegli gubitak podataka. Kada je onemogućen Rapid Wake, žaruljica pokazivača napajanja treperi sporo narančasto tijekom načina rada u stanju mirovanja, a istovremeno trepere žaruljice pokazivača punjenja i napajanja kad baterija ostane bez napajanja tijekom načina rada u stanju mirovanja.
  Kada koristite način rada u hibernaciji trebate onemogućiti Rapid Wake.

Povezane teme
Korištenje stanja mirovanja
Napomene o stanju mirovanja